Referat Bestyrelsesmøde AB Prinsesse Charlottesgade 23-29 
14.06.2018 Deltagere: Bernadette, Martin, Johannes (referat), Sofie, Tina.

Bestyrelsen har orienteret Gårdlav om at de løsgående høns er en gene. Vi afventer reaktion fra Gårdlav. Det bemærkes at gårdlavets egne regler ikke tillader dyrehold eller fodring af fugle.
[bookmark: _GoBack]
Vi har haft besøg af Husvamplaboratoriet som har målt fugt i krybekælder og andre kælderrum. Tog prøve af træværk til kældernedgange. Der blev konstateret råd i træværk i nr. 25 i køkken trappenedgang til kælder og krybekælder i nr.23. Førte desuden tilsyn med jernspær under terazzo gulve i Hovedindgange som er rustede. Rapport foreligger med en vurdering af den nuværende tilstand, med anbefalinger til reparationer. Da der er fundet råd overvejer bestyrelsen en udvidet gennemgang. Vi afventer tilbud på den anbefalede udvidede gennemgang.

Der skal indhentes tilbud på råd-og svampeudbedring af kældertrapper og kældre når den udvidede gennemgang er gennemført. (Bernadette)  

Der er indhentet tilbud på: 
Dørtelefoner: 
· Alle tilbud er modtaget og bestyrelsen vælger når de sidste spørgsmål afklares af Martin i forhold til model
Linoleum på trapper. 
· Alle tilbud er modtaget. 
Opgangsdøre:
· Der er modtaget et af tre tilbud. 

Det nuværende vedligeholdelsesbudget vil efter al sandsynlighed ikke tillade at alle de ovenstående projekter igangsættes nu. Når bestyrelsen har alle tilbud tages beslutning om prioriteringsrækkefølge af de nævnte projekter.

Opdatering af vedligeholdelsesplan fra 2013. 
· Tilbud accepteret. Der er i samråd med Søren Larsen lagt følgende plan for opdatering af den eksisterende vedligeholdelsesplan:

•	Inden oktober 2018 - Jeres tidligere udarbejdede tilstandsrapport fra 2013, må I gerne sende til os (gerne på mail), så vi kan forberede os inden besigtigelsen af jeres ejendom.
•	November 2018, når VVS-arbejderne forventes færdige - Kaveh og jeg mødes med dig/jer for at høre nærmere om jeres ønsker og behov for ejendommen, og besigtiger samtidig jeres ejendom. Mødet og besigtigelsen varer nok ca. 1½-2 timer. Vi skal se 4-5 lejligheder, kælder, varmecentral, trapper og loft, samt tag.
•	Januar 2019 - Efter mødet og besigtigelsen udarbejder vi et forslag til en 10 års vedligeholdelsesplan for jeres ejendom, hvor de forskellige forslag er prissat. Denne plan er kun et første udkast, da den skal afstemmes med jer efterfølgende. Bemærk at selve rapporten ikke opdateres, men kun vedligeholdelsesplanen.
•	Januar 2019 - Vi mødes med jer til et bestyrelsesmøde, hvor vi gennemgår vedligeholdelsesplanen, og tilretter den efter jeres ønsker og økonomiske muligheder.
•	Februar 2019 - Hvis I ønsker det, kan vi udarbejde mere detaljerede budgetter på arbejder I evt. påtænker udført i nærmeste fremtid. Disse budgetter kan evt. benyttes som grundlag for en generalforsamlingsbeslutning.
•	Forår 2019 - Vi deltager i et beboermøde eller en generalforsamling, hvor vi fortæller om vedligeholdelsesplanen og evt. konkrete forestående projekter, og svarer på spørgsmål fra andelshaverne.
 

Næste møde berammet til den 5.7. 
    
